kardosdrur/scandi-wiki huggingface dataset:
Tommy Clufetos

Tommy Clufetos (født December 30, 1979) er en Amerikansk trommeslager der turnerede med Black Sabbath fra 2012 -2017. Han er også trommeslager for Ozzy Osbourne's solo band.

Biografi 
Tommy Clufetos er født i Detroit, Michigan. Han begyndte at spille trommer da han var seks år.

Karriereforløb 
Clufetos har før spillet trommer for Ted Nugent, Alice Cooper, og Rob Zombie. Han har spillet på Rob Zombie's 2006 album Educated Horses, på Zombie's første live album, 2007's Zombie Live, og på 2010's Hellbilly Deluxe 2.

I 2008 optrådte han på sin egen IMV trommeundervisnings DVD fra "Behind The Player" serien.

I Marts 2010 blev det annonceret at Clufetos sluttede sammenarbejdet med Rob Zombie for at tiltræde hos Ozzy Osbourne after Mike Bordin. I Maj 2012 spilled Clufetos med Black Sabbath, i stedet for orginal trommeslager Bill Ward. Selvom han ikke optrådte på det seneste album, 13, som Brad Wilk endte med at indspille. Men Clufetos tog på tour med Black Sabbath i april 2013 som trommeslager på deres "North America tour", med start i Houston d. 25. Juli 2013. Han var medlem indtil bandet officielt blev opløst i 2017.

Gear 
Clufetos er sponsoret Drum Workshop drums.

 24" Stortromme (2)
 14" lilletromme
 13" Tam
 16" Gulvtam
 18" Gulvtam

Clufetos er sponsoret af Meinl Percussion cymbals.

(Fra venstre mod højre)

 16" Byzance Brilliant China
 19" Mb20 Heavy Crash
 15" Mb20 Heavy Soundwave Hihats
 19" Mb20 Heavy Crash
 19" Mb20 Heavy Crash
 22" Mb20 Heavy Bell Ride
 19" Mb20 Heavy Crash
 20" Mb20 Rock China

 Hardware - DW
 Pedaler - DW
 Trommeskind - Aquarian
 Trommestikker - Regal Tip Tommy Clufetos Performer Series.
 Kasser - Humes & Berg Enduro Cases

Diskografi

Alice Cooper 
 2005: Dirty Diamonds

Ted Nugent 
 2002: Craveman
 2008: Love Grenade

Lesley Roy 
 2008: Unbeautiful

Rob Zombie 
 2006: Educated Horses
 2007: Zombie Live
 2010: Hellbilly Deluxe 2

John 5 
 2007: The Devil Knows My Name
 2008: Requiem
 2009: Remixploitation
 2010: The Art of Malice

Ozzy Osbourne 
 2010: Scream

Whitey Kirst 
 2012: All Rise!

DVD'er 
 1999: Rock n' Roll Greats - In Concert - Mitch Ryder & the Detroit Wheels
 2001: Full Bluntal Nugity - Ted Nugent
 2006: "Ozzfest: 10th Anniversary" - Rob Zombie
 2010: IMV Behind the Player

Referencer

Eksterne henvisninger 
 Official website
 

Trommeslagere fra USA
De forenede Dampmøller

De forenede Dampmøller A/S var et aktieselskab i København, som forarbejdede korn på dampmøller.

Selskabet opstod 1874 ved en sammenslutning af Store Kongensgades Mølle og Christianshavns Mølle. Sidstnævnte, David Halberstadt & Co.s dampmølle, var etableret 1857 på Christianshavn. 1897 gik selskabet i likvidation og blev opslugt af De danske Dampmøller. Halberstadts Dampmølle blev fortsat til 1911, hvor den gik konkurs.

1877-97 var Holger de Fine Olivarius direktør for firmaet, og han fortsatte i De danske Dampmøller, hvor han 1905 blev direktør.

Kilder 
 Kåre Lauring: Københavns Havn 1840-1940 som fotograferne så den, København: Gyldendal 2006, s. 41. 

Tidligere virksomheder i København
Danske virksomheder etableret i 1874
Ophørt i 1897
Carlo Troya

Carlo Troya (født 7. juni 1784 i Neapel, død 28. juli 1858 sammesteds) var en  italiensk historiker og politiker.

Han var fra Neapel og 1848 en tid ministerpræsident under Ferdinand II; efter den revolutionære bevægelse 1821 måtte han leve en del år i landflygtighed. Troya, der hørte til den såkaldte ny-guelfiske skole, som ville styrke pavens verdslige magt i Italien, var en dygtig historisk forsker, der også gav sig af med Dante-studier.

Forfatterskab 
 Del veltro allegorico di Dante, Firenze 1826.
 Della condizione dei Romani sotto i Longobardi, 1824.
 Storia dell' Italia nel medio evo, 10 bind, 1839 ff., nåede kun til Karl den Store
 Il Codice longobardo (efterladt værk)

Kilder 
 

Politikere fra Italien
Historikere fra Italien
Faglitterære forfattere fra Italien
Personer fra Napoli
Dansescenen

Dansescenen var Danmarks første teater dedikeret til moderne dans. Teateret åbnede i 1993 på Østerfælled Torv på Østerbro. I 2009 flyttede teateret til nye lokaler i Carlsberg Byen på Vesterbro.  

I 2012 fusionerede Dansescenen med Dansens Hus under navnet Dansehallerne.

Eksterne henvisninger

 Dansehallerne
 Carlsbergbyen

Teatre i København
Etableret i 1993
Østerbro
Måltidskasse

Begrebet måltidskasse dækker over et produkt bestående af opskrifter på en eller flere retter pakket sammen med alle eller hovedparten af de ingredienser, som indgår i retten. Kendetegnende for måltidskasser er at de som hovedregel indeholder ferske ingredienser til aftensmaden og leveres til kundens dør. Bestilling foregår normalt på internettet.

Kasserne dukkede op for første gang i Danmark omkring 2005. Blandt de første aktører var virksomheden RetNemt.dk i Helsingør og Madtildøren.dk i Århus. Idéen spredte sig i 2007 til Sverige og senere til flere europæiske markeder. Flere forsøg med salg af måltidskasser i fysiske butikker blev gjort uden succes – bl.a. i Netto.

En af idéerne bag måltidskasser er at kunderne skal spares for at finde på aftensmad og for at lægge madplaner. Et yderligere element er at spare kunderne for det fysiske indkøb i en butik, og således på flere måder spare tid, der frigives til andre fritidsaktiviteter eller arbejde. Udbyderne har ofte også udviklet retter med henblik på ernæringsrigtig kost/sundhed. Et fælles kendetegn ved alle måltidskasser er at retterne skifter fra uge til uge. Det er fra udbyder til udbyder forskelligt hvor mange retter der er på menuen og, om man selv kan vælge retterne man vil spise.

Se også 
 HelloFresh
 Aarstiderne

Kilder 
 

Beholdere
Madlavning
Detailhandel
 Måltidskasse
Amaury Nolasco

Amaury Nolasco Garrido (født 24. december 1970) er en puertoricanske skuespiller , bedst kendt for rollen som Fernando Sucre på Fox tv-serien Prison Break, og for sin rolle i Transformers. Han medvirkede i den kortlivede ABC tv-serie Work It som havde premiere den 3. januar 2012.

Eksterne henvisninger 

 

Skuespillere fra Puerto Rico
Dennis Viollet

Dennis Sydney Viollet (20. september 1933 i Manchester - 6. marts 1999) var en engelsk fodboldspiller. Han var angriber på Manchester Uniteds hold i 1950'erne. Viollet overlevede München-ulykken. Han er den 4. mest scorende spiller for United nogensinde. Han spillede også to landskampe for England.

Kilder 

Fodboldspillere fra Manchester United F.C.
Fodboldspillere fra Stoke City F.C.
Fodboldspillere fra Witton Albion F.C.
Fodboldtrænere fra England
Jack Rowley

John Frederick "Jack" Rowley (7. oktober 1920 i Wolverhampton - 28. juni 1998) var en engelsk fodboldpiller, mest kendt for sin tid som angrebsspiller for Manchester United i tiden 1937 til 1954.

Rowley startede sin karriere i 1935 hos Wolverhampton Wanderers, men fik aldrig en plads på holdet. I 1937 flyttede han til Bournemouth & Boscombe, hvor han scorede ti mål i sine 11. første kampe. Dette fik Manchester United til at kigge nærmere på Rowley, hvorefter han blev købt for 3.000 pund i 1937. Han var på dette tidspunkt kun 17. år, men allerede i sin anden kamp scorede han fire mål.

Han blev oprindelig købt som kant, men Matt Busby brugte han som angriber. Dette gjorde at Rowley blev klubbens topscorer i hele fem ssæoner, og var en meget vigtig spiller på Busbys første store hold. I 1948 vandt Manchester United FA Cuppen, og i 1951-52 vandt klubben ligaen. I 1954 forlod han Manchester United for at blive spillende træner for Plymouth Argyle, hvor han blev til 1957, hvorefter han blev ansat som træner for Oldham Athletic.

Fodboldspillere fra Manchester United F.C.
Fodboldspillere fra England
Personer fra Wolverhampton
Fodboldspillere fra A.F.C. Bournemouth
Fodboldspillere fra Plymouth Argyle F.C.
Fodboldtrænere fra England
Sophus Bergsøe

Sophus Andreas Bergsøe (26. september 1838 i København – 7. september 1896 sammesteds) var en dansk landmand, præst og numismatiker, bror til Johan Friderich Bergsøe og Vilhelm Bergsøe.

Bergsøe var søn af kgl. administrator ved Den Kongelige Porcelænsfabrik Carl Vilhelm Bergsøe og Sophie født Bech. Han blev student 1857, landbrugskandidat 1862 og var 1865-77 ejer af Andigård, Skørring Sogn, ca. 20 km sydøst for Randers. Han beskæftigede sig sideløbende med numismatikken og gennemførte studierejser i Sverige, Rusland, Tyskland og England. 1878-85 var han assistent i Finansministeriets kontor for udenlandske betalinger, og studerede samtidig jura, men skiftede til teologien. Juni 1887 blev han cand.theol., januar 1888 residerende kapellan ved Vor Frue Kirke i Aalborg, marts 1888 sognepræst til Sønder Tranders og februar 1896 sognepræst til Munke Bjergby og Bromme. Han døde 7. september 1896 på klinik i København. Han støttede Aalborg Historiske Museum og var fra 1892 til 1896 formand for dette museums bestyrelse.

Han blev gift 19. august 1865 med Margrethe Krebs (31. maj 1846 i København - 5. august 1914 i Aarhus) og havde fem børn.

Forfatterskab 
 "Münze Waldemar des vierten, Herzogs von Jütland", Zeitschrift für Numismatik, II (Berlin 1875), s. 24-27.
 "Die angeblichen Zeugnisse von wendischen Einfällen in Dänemark", Zeitschrift für Numismatik, II (1875), s. 258-263.
 "Dänische Mittelaltermünzen des elften Jahrhunderts", Zeitschrift für Numismatik, VIII (1881), s. 281-287.
 "Critical remarks on the uncertain coins of the Cuerdale find", Numismatic Chronicle, N. S. XX (London 1880), pag. 192-204.
 "Nogle danske Mønter fra Middelalderen i fremmede Samlinger", Aarbøger for nordisk Oldkyndighed og Historie (1882), s. 265-278.

Kilder 
 Biografi af Georg Galster

Sophus
Landmænd fra Danmark
Præster fra Danmark
Numismatikere fra Danmark
Personer fra København
Danskere i 1800-tallet
Embedsmænd fra Danmark
Urgalerne

Urgaler er væsener, der er med i bøgerne Eragon. Et menneskelignende dyr med enorme overarme og ben. De har har store horn som dværgene bruger til deres allerfineste buer. De er blodtørstige og i større form kaldes de Kull. I den første bog arbejder de sammen med Durza den forfærdelige Skygge(en person der er blevet overtaget af skygger).

Fiktive dyr
Arven-serien
Arthur Albiston

Arthur Richard Albiston (født 14. juli 1957) er en tidligere skotsk fodboldspiller.

Han startede sin karriere hos Manchester United, hvor han debuterede i 1974. Som en solid defensiv spiller for klubben, hjalp han med at vinde FA Cuppen i 1977, 1983 og 1985. Han spillede senere for klubber som WBA, Chesterfield, Chester City F.C. og Molde FK.

Han spillede også 14 kampe for Skotlands fodboldlandshold, herunder én i Mexico World Cup i 1986.

Referencer 

Fodboldspillere fra Manchester United F.C.
Fodboldspillere fra Skotland
Fodboldspillere fra West Bromwich Albion F.C.
Fodboldspillere fra Dundee F.C.
Fodboldspillere fra Chesterfield F.C.
Fodboldspillere fra Chester City F.C.
Fodboldspillere fra Molde FK
Fodboldspillere fra Ayr United F.C.
Fodboldspillere fra Witton Albion F.C.
Fodboldspillere fra Droylsden F.C.
Fodboldspillere fra Sittingbourne F.C.
Fodboldtrænere fra Skotland
Deltagere ved verdensmesterskabet i fodbold 1986
Nikolaj Pavlovitj von Nicolay

Nicolaus "Nikolaj" Armand Mikael Pavlovitj von Nicolay (født 16. december 1818 i København, død 7. juli 1869) var en russisk baron og diplomat.

Han var søn af baron Pavel "Paul" Andrejevitj von Nicolay (1777-1866), russisk gesandt i London, København og Stockholm, og Alexandrine, født prinsesse de Broglie.

Ligesom faderen blev han russisk gesandt i København, hvilket han var i årene 1860 til 1867. Han blev efterfulgt af Artur Morengejm. Han ejede herregården Monrepos i Viborg, Finland.

Han er sammen med sine søskende portrætteret af C.A. Jensen 1824/25 (Mon Repos).

Kilder 
 Peter Vedel (udg. Viggo Sjøqvist): Danmarks udenrigspolitik fra sommeren 1862 til foråret 1863, Universitetsforlaget 1953, s. 28 og 70.
 Omtale i diskussionsforum 

Diplomater fra Rusland
Baroner fra Rusland
Personer fra København
UEFA Club Footballer of the Year

UEFA Club Footballer of the Year var en tidligere fodboldaward af UEFA til den bedste spiller i europæisk klubfodbold. Tildelingen, sammen med "Bedste målmand", "Bedste Forsvar", "Bedste Midtbane," og "Best Angriber" blev givet i slutningen af hver sæson under et særligt galla i Monaco forud for UEFA Super Cup.

Vindere 
Herunder er en liste over de pågældende vindere

Lande 

Fodboldpriser
The Football League 1951-52

The Football League 1951-52 var den 53. udgave af The Football League. Manchester United F.C. blev mester.

First Division

Sæsoner i The Football League
The Football League 1955-56

The Football League 1955-56 var den 57. udgave af The Football League. Manchester United F.C. blev mester.

First Division

Sæsoner i The Football League
The Football League 1956-57

The Football League 1956-57 var den 58. udgave af The Football League. Manchester United F.C. blev mester.

First Division

Sæsoner i The Football League
The Football League 1964-65

The Football League 1964-65 var den 85. udgave af The Football League. Manchester United F.C. blev mester.

First Division

Sæsoner i The Football League
The Football League 1966-67

The Football League 1966-67 var den 87. udgave af The Football League. Manchester United F.C. blev mester.

First Division

Sæsoner i The Football League
Paul von Nicolay

Pavel "Paul" Andrejevitj von Nicolay (født 17. juni 1777 i Sankt Petersborg, død 28. april 1866 på Monrepos ved Viborg, Storhertugdømmet Finland) var en russisk baron og diplomat, far til Nikolaj Pavlovitj von Nicolay.

Karriere 
Paul von Nicolay var eneste søn af Ludwig Heinrich von Nicolay, som blev russisk baron 1797, og Johanna Margarethe Poggenpohl og fik sit navn til ære for kronprins, senere zar Paul. Han blev russisk statsråd og var russisk gesandt i London, Stockholm og til sidst i København 1817-47. I 1829 blev han - der allerede var russisk baron - ophøjet til baron af Storhertugdømmet Finland. Han tog i 1847 afsked fra statstjenesten og bosatte sig på sin herregård Mon Repos i Viborg, Finland.

Ægteskab 
Paul von Nicolay ægtede i 1811 prinsesse Alexandrine Simplicie de Broglie-Revel (1787-1824). Han fik med hende seks børn:
 Marie Louise Simplicie Pauline von Nicolay, gift von Baranoff (1812-1877)
 Octavie Johanna Katarina von Nicolay (1813-1896)
 Alexandrine Catherine Henriette von Nicolay (1814-1886), gift 1844 med Adrien Gabriel Gaudin de Villaine og bedstemor til Renée Elton Maud
 Nicolaus "Nikolaj" Armand Mikael baron von Nicolay (1818-1869), diplomat
 Leontii "Louis" Pavlovitj Ernst baron von Nicolay (1820-1891), opgav i en alder af 48 en militærkarriere og lod sig optage i klosteret La Grande Chartreuse ved Grenoble
 Alexander Pavlovitj baron von Nicolay (1821-1899), som beklædte høje poster i Rusland

Litteratur og kilder 
 Edmund Heier: L. H. Nicolay (1737–1820) and his contemporaries. Haag: Martinus Nijhoff 1965 (Archives internationales d'histoire des idées; 9).
 Rainer Knapas: Monrepos. Ludwig Heinrich Nicolay och hans värld i 1700-talets ryska Finland, Stockholm: Atlantis 2003. 
 Renée E. Maud: One Year at the Russian Court. 1904–1905, London: John Lane Press 1918.

Diplomater fra Rusland
Baroner fra Rusland
Personer fra Sankt Petersborg
Russere i 1700-tallet
Russere i 1800-tallet
Tony Dunne

Anthony Peter Dunne (født den 24. juli 1941 i Dublin, død den 8. juni 2020 var en irsk fodboldspiller og -træner, der som aktiv spiller spillede som back. Han spillede 535 kampe for Manchester United F.C..

Titler 
Shelbourne
 FAI Cup (1): 1960

Manchester United
 The Football League (First Division) (2): 1964/65, 1966/67
 FA Cup (1): 1963
 UEFA Champions League (1): 1968

Bolton Wanderers
 The Football League (Second Division) (1): 1977-78

Referencer

Eksterne henvisninger 
 

Fodboldspillere fra Irland
Fodboldtrænere fra Irland
Fodboldspillere fra Manchester United F.C.
Fodboldspillere fra Shelbourne F.C.
Fodboldspillere fra Bolton Wanderers F.C.
The Football League 1974-75

The Football League 1974-75 var den 76. sæson af The Football League.

First Division

Second Division
	

Sæsoner i The Football League
The Football League 1935-36

The Football League 1935-36 var den 61. udgave af The Football League. Sunderland A.F.C. blev mester.

First Division

Second Division
	

Sæsoner i The Football League
Fodbold i 1935
Fodbold i 1936
Artur Morengejm

Artur Pavlovitj Morengejm (russisk: Артур Павлович Моренгейм, tysk: Arthur von Mohrenheim) (født 8. juni 1824 i Moskva, død 19. oktober 1906 i Pau) var en russisk baron, diplomat og politiker.

Morengejm blev i 1845 ansat ved udenrigstjenesten, hvor han i perioden 1851-56 var ansat ved ambassaden i Wien og 1858-67 i Berlin. Han blev i 1867 gesandt i København, hvor han efterfulgte Nikolaj Pavlovitj von Nicolay. Før sin tiltræden havde han i 1866 været medvirkende til at arrangere ægteskabet mellem storfyrst Alexander (III) og prinsesse Dagmar. Ved den fransk-tyske krigs udbrud advarede han stærkt den danske regering mod overilede skridt. Han modtog Storkorset af Dannebrogordenen med ordenstegnet i diamanter, og ved sin afgang i 1882 fik han Elefantordenen. Han blev efterfulgt af grev Carl Toll.

Fra København forfremmedes Morengejm til ambassadørposten i London 1882-84 og havde den tilsvarende post i Paris fra 1884-98. Morengejm arbejdede her for en tilnærmelse mellem Frankrig og Rusland og regnes for en af de russiske statsmænd, der har haft størst andel i den fransk-russiske alliances tilblivelse. Med stor energi arbejdede han således for det franske eskadrebesøg i Kronstadt 1891, den russiske kejsers besøg i Paris 1896 og præsident Félix Faures genvisit i Sankt Petersborg august 1897, da alliancen proklameredes, ligesom han også virkede for optagelsen af de store russiske lån i Frankrig. Efter sin afsked som ambassadør blev han medlem af rigsrådet.

Kilder 
 

Salmonsens
Baroner fra Rusland
Diplomater fra Rusland
Politikere fra Rusland
Storkors af Dannebrog med bryststjerne i diamanter
Personer fra Moskva
Carl Toll

Carl Toll var en russisk greve og diplomat.

14. september 1882 efterfulgte han baron Artur Morengejm som russisk gesandt i København. 14. februar 1893 blev han afløst af grev Mikhail Muravjov.

Kilder 
 Henning Nielsen: Dansk udenrigspolitik 1875-1894 med særligt henblik på beslutningsprocessen, Odense: Odense Universitetsforlag 1977, s. 202.

Grever fra Rusland
Diplomater fra Rusland
Russere i 1800-tallet
Iago Aspas

Iago Aspas Juncal (galicisk udtale: [iˈaɣo ˈaspas]; født 1. august 1987) er en spansk fodboldspiller, der spiller for den spanske fodboldklub Celta de Vigo som angriber.

Fodboldspillere fra Liverpool F.C.
Fodboldspillere fra Celta de Vigo
Fodboldspillere fra Spanien
Stenbjerg Klitplantage

Stenbjerg Klitplantage er en 1.080 ha stor klitplantage beliggende øst for Stenbjerg, syd for Sdr. Vorupør, syd for Førby Sø og nord for Ove Sø, i Thisted Kommune i Thy. Plantagen ligger for en stor del på hævet havbund, og er en del af Nationalpark Thy. Den vestlige del af plantagen strækker sig langt ud mod Vesterhavet. Området ejes af staten, og de første arealer blev erhvervet i 1895-99, hvor tilplantningen, i første omgang med bjergfyr. påbegyndtes.

I 2004 blev plantagen ramt af en større skovbrand som det tog 3 uger at slukke, og hvor omkring 150 hektar skov blev afbrændt. En tilsvarende skovbrand startede i plantagen 7. maj 2019.

Eksterne kilder/henvisninger

 Stenbjerg Klitplantage på naturstyrelsen.dk
 Vandretursfolder

Skove i Thisted Kommune
Nationalpark Thy
Klitplantage

Klitplantage er betegnelsen for de skovplantninger, som er udført for at opnå varig dæmpning af sandflugt, især langs Jyllands vestkyst og Sjællands nordkyst. Den ældste er fra 1726, og 1912 udgjorde klitplantagerne 24.000 ha . Der findes i dag omkring 30.000 ha klitplantage, som tidligere kunne oprettes via ekspropriation, begrundet i problemerne med sandflugt

Klitplantager i Danmark 

 Blokhus Klitplantage
 Blåbjerg Klitplantage
 Bunken Klitplantage
 Hjardemål Klitplantage
 Ho Klitplantage
 Hornbæk Plantage
 Husby Klitplantage
 Kærgård Klitplantage
 Lild Klitplantage
 Læsø Klitplantage
 Skagen Klitplantage
 Stenbjerg Klitplantage
 Svinkløv Klitplantage
 Tisvilde Hegn
 Tornby Klitplantage
 Tranum Klitplantage
 Tved Klitplantage
 Tversted Plantage
 Tvorup Klitplantage
 Uggerby Klitplantage
 Vester Thorup Klitplantage
 Vilsbøl Plantage
 Østerild Klitplantage
 Ålbæk Klitplantage

Se også 
 Sandflugt i Danmark

Noter

Eksterne henvisninger 

 Skov- og Naturstyrelsen: Bulbjerg og klitplantagerne

Naturtyper
Plantage
Andreas Weyse

Andreas Weyse (født 1664, død 15. maj 1725) var en dansk deputeret, bror til Daniel Benjamin Weyse.

Weyse kom ved år 1700 fra Sachsen, hvor hans broder var præst, til København som købmand. 1708 trådte han i dansk tjeneste som justits- og kammerråd og fulgte kongen på dennes rejse til Italien som kasserer; fra november 1709 oppebar han en årlig gage af 1.200 rigsdaler. 1710 var han i Venedig for at rejse et lån på 300.000 rigsdaler mod pant i de norske bjergværker. Efter erobringen af Bremen i september 1712 udnævntes Weyse til kammerdirektør i stifterne Bremen-Verden, og som medlem af den i november 1713 nedsatte interimskommission og overret for Hertugdømmet Slesvig overdroges ham samtlige kammersager. Samme år blev han etatsråd og deputeret i Feltkommissariatet indtil april 1716, og fra september dette år i Søetatens Generalkommissariat. 1714 fik han fuldmagt til at rejse et lån på 300.000 rigsdaler hos Kurhannover og bemyndigelse til at inddrive restancer i Bremen og Verden. 1717 var han medlem af kommissionen til undersøgelse af de i dette år udskrevne ekstraordinære skatter i Danmark og Hertugdømmerne. 1718 blev han deputeret for finanserne, men afgik som sådan allerede 1720, da han udnævntes til meddirektør i Generalpostamtet. Samme år var han kongelig kommissær ved Pommerns tilbagegivelse; 1722 udnævntes han til konferensråd. 1723 blev han medlem af den oldenborgske matrikelkommission. Han udarbejdede en ny og værdifuld jordebog over grevskabet, men pådrog sig herved en sygdom, der medførte døden 15. maj 1725.

Andreas Hoyer betegner Weyse som en fuldendt hofmand med et meget vindende væsen. Oprindelig stod Weyse Anna Sophies parti meget nær, men da hendes svoger, storkansler Ulrik Adolf Holstein krydsede hans planer, intrigerede han mod dronningen. Kongen skal have tilbudt ham stillingen som oversekretær i Tyske Kancelli sammen med Det hvide Bånd, men Weyse afslog begge dele. Weyse ægtede 4. februar 1710 i København Marie Elisabeth Gasmann (død 1711). Han ejede det senere Holsteins Palæ (nu nr. 10) i Stormgade.

Han er begravet i Sankt Petri Kirke, hvor et af Johannes Wiedewelts smukkeste gravmæler fra 1776 pryder hans og broderens kapel.

Kilder 
 
 Personalhistorisk Tidsskrift, 2. række, IV, 32. 
 F. Olsen, Postvæsenet i Danmark 1711-1808, s. 16, 28, 40, 45.

Eksterne henvisninger 
 

Kollegiedeputerede fra Danmark
Post- og Telegrafvæsenets generaldirektører
Danskere i 1700-tallet
Konferensråder fra Danmark
Daniel Benjamin Weyse

Daniel Benjamin Weyse (død 17. juli 1730) var en dansk deputeret, bror til Andreas Weyse.

Han blev 1709 kommitteret i Rentekammeret, 1721 ved Politiet og Kommercien; 1725 udnævntes han til deputeret i Søetatens Generalkommissariat og fik titel af justitsråd, 1729 blev han etatsråd. Han døde allerede 17. juli året efter, i sin kraftigste alder ligesom broderen. Han var gift med Ingeborg Christine Justesen (ca. 1705 - 12. juni 1775). Han er begravet i Sankt Petri Kirke, hvor et af Johannes Wiedewelts smukkeste gravmæler fra 1776 pryder hans og broderens kapel.

Kilder 
 

Kollegiedeputerede fra Danmark
Danskere i 1700-tallet
Etatsråder fra Danmark